cyanic-selkie/wikianc huggingface dataset:
Harrison Young
Harrison Young is 'n Amerikaanse akteur. Hy is bekend vir sy rolle in die rolprente The Game (1997), Saving Private Ryan (1998), House of 1000 Corpses (2003), en Kiss Kiss Bang Bang (2005).
Grootgeelpootruiter
Die Grootgeelpootruiter (Tringa melanoleuca) is 'n voël en 'n swerwer en is slegs eenkeer opgeteken in Suid-Afrika. Die voël is 30 – 32 cm lank, 130 - 180 g groot met 'n vlerkspan van 70 cm. In Engels staan die voël bekend as die Greater Yellowlegs.
Citroën Xsara
Die Citroën Xsara is 'n klein gesinsmotor wat vanaf 1997 tot 2006 deur die Franse motorvervaardiger Citroën gebou is.
Die Xsara was 'n ontwikkeling van die Citroën ZX en die Peugeot 306, waarmee dit 'n platform en aandryfstelsel deel.
Dit was beskikbaar in 3- of 5-deur luikrug en 5-deur stasiewabakwerke; die stasiewa was bemark as die Break en die 3-deurluikrug as die Coupé. Die inlynviersilinderenjinreeks sluit in 1.4, 1.6, 1.8 en 2.0-liter petrolenjins asook 1.6, 1.9 en 2.0-liter turbodiesels, en in sekere lande, ook 'n 1.5-liter PSA TUD-dieselenjin.
Witsteelslangkoppie
Die Witsteelslangkoppie (Spatalla curvifolia) is 'n blomdraende struik wat tot die genus Spatalla behoort en deel van die fynbos vorm. Die plant is endemies aan die Wes-Kaap waar dit vanaf Kogelberg tot Bredasdorp voorkom. Die struik is plat, gerond, word slegs 80 cm hoog en blom regdeur die jaar. Die plant vrek na 'n brand maar die sade oorleef. Die plant is tweeslagtig en bestuiwing vind deur die werking van insekte plaas. Twee maande nadat die plant geblom het, val die ryp sade op die grond waar dit deur miere versprei word. Die plant groei in 'n sanderige grond op hoogtes van 0 - 350 m. In Engels staan die struik as die White-stalked spoon bekend.
Gwardia Ludowa
Gwardia Ludowa (Pools vir "Die mense se beskermers") was 'n kommunistiese gewapende organisasie in Pole wat deur die Sowjets-geskepde Poolse Werkersparty georganiseer was. Die GL was op 6 Januarie, 1942 gestig en het in 1944 by die Armia Ludowa aangesluit.
Die groep se hooftaak was om teen Nazi-Duitsland te veg tydens die Tweede Wêreldoorlog, deur middel van partisaanse oorlogvoering, sabotering en opstandingsbewegings. Gwardia Ludowa was ook aan die intelligensie dienste van die Sowjetunie verbind.
John Kavanagh (akteur)
John Kavanagh is 'n Ierse akteur. Hy is bekend vir sy rolle in die rolprente Braveheart (1995), Alexander (2004), The Black Dahlia (2006), en Florence Foster Jenkins (2016).
Larry Semon
Larry Semon (9 Februarie 1889 – 8 Oktober 1928) was 'n Amerikaanse regisseur, skrywer, en akteur. Hy was bekend vir sy rolle in die rolprente The Girl in the Limousine (1924), The Wizard of Oz (1925), en Stop, Look and Listen (1926).
Knesset
Die Knesset (Hebreeus: כנסת – HaKeneset, letterlik: die vergadering of die samekoms) is die volksverteenwoordiging van die Staat Israel. Die gebou van die Knesset lê in Israel se hoofstad Jerusalem.
Die parlement bestaan uit 120 lede, waaronder 'n voorsitter. Die lede geniet immuniteit en word volgens eweredige verteenwoordiging verkies. Die huidige voorsitter is Amir Ohana van die Likud-party.
Die wetgewende mag berus by die Knesset, wat onderverdeel is in kommissies. 'n Nuwe regering moet goedgekeur word deur die volksverteenwoordiging en ook kies die Knesset die president. Die lede van die regering is daarbenewens lid van die parlement (die huidige regering is die Netanyahu VI-kabinet).
Die Knesset mag sig ontbind en nuwe verkiesings uitskryf.
Onglangse geskiedenis
Op 9 April 2019 was die verkiesings vir die 21ste Knesset gewees. Die verkiesings was gewen deur die Likoed, op die voet gevolg deur die nuweling Blou en Wit. Veral die Arbeidsparty en Kulanu het baie verloor. In die algemeen kan word gesê dat die regs-nasionalistiese partye het gewen. Op 30 April 2019 was die 21ste Knesset ingesweer.
Die premier Benjamin Netanyahu se poginge om 'n nuwe regering te vorm het misluk. Daarom was op 17 September 2019 nuwe verkiesings vir die 22ste Knesset gehou. Op 3 Oktober 2019 was die 22ste Knesset ingesweer. Weer het Netanyahu tevergeefs geprobeer 'n nuwe regering te vorm. Opposisieleier Benny Gantz het toe tevergeefs geprobeer 'n nuwe kabinet te maak.
Daarom was op 2 Maart 2020 verkiesings vir die 23ste Knesset gehou, wat op 16 Maart was ingesweer. Netanyahu het daarna met Gantz 'n regering gevorm maar die was in Desember oor die begroting geval.
Sodoende was op 23 Maart 2021 die verkiesings vir die 24ste Knesset gehou, wat deur Likoed was gewen. Die nuwe Knesset was op 6 April ingesweer en die Bennett-Lapid-kabinet was in Junie 2022 saamgestel.
Op 1 November 2022 is die verkiesings vir die 25ste Knesset gehou. Die nuwe Knesset is op 15 november ingesweer en die Netanyahu VI-kabinet is op 29 Desember 2022 saamgestel.
Verkiesings
Notas: --- --- --- --- --- --- --- ---
Gaboenadder
Die gaboenadder (Bitis gabonica) of koningspofadder is 'n slang wat in die noordoostelike kusgebied van KwaZulu-Natal voorkom.
Voorkoms
Die slang is bruin, pienk of perserig van kleur met geometriese patrone op die lyf wat kleurryker is as dié van die pofadder. Die kop is driehoekig en die slang word 0.9 – 1.8 m lank.
Gif
Die gif is sitotoksies d.w.s. weefselvernietigend. Die slang spuit meer gif in sy slagoffer as die pofadder. Mediese behandeling is onmiddellik nodig anders sterf die slagoffer. 'n Teengif is beskikbaar.
Erikablaar slangkoppie
Die Erikablaar slangkoppie (Spatalla ericoides) is 'n blomdraende struik wat tot die genus Spatalla behoort en deel van die fynbos vorm. Die plant is endemies aan die Wes-Kaap waar dit op die Agulhasvlakte naby Pearly Beach, Hagelkraal en Klein Hagelkraal voorkom.
Die struik is plat, gerond, word slegs 80 cm hoog en blom van Augustus tot September. Die plant vrek na 'n brand maar die sade oorleef. Die plant is tweeslagtig en bestuiwing vind deur die werking van insekte plaas. Twee maande nadat die plant geblom het, val die ryp sade op die grond waar dit deur miere versprei word. Die plant groei in 'n kalksteensand op hoogtes van 10 - 250 m.
In Engels staan die struik as die Erica-leaf spoon bekend.
1858
Die jaar 1858 was 'n gewone jaar wat volgens die Gregoriaanse kalender op 'n Vrydag begin het. Dit was die 58ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
FC Eindhoven
FC Eindhoven is 'n Nederlandse sokkerspan uit Eindhoven, wat in die Eerste divisie speel. In 1954 het FC Eindhoven die nasionale titel gewen. Die span speel se wedstryde in die Jan Louwers Stadion (kapasiteit: 4.600 sitplekke). Daar is 'n groot mededinging met PSV (hierdie derby staan bekend as die Lichtstadderby), wat ook in Eindhoven speel (ook al speel hulle in die Eredivisie).
Asbestopluma anisoplacochela
Asbestopluma anisoplacochela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Asbestopluma en tot die familie Cladorhizidae. Die wetenskaplike naam van die spesie is die eerste keer geldig gepubliseer in 2011 deur Kelly & Vacelet.
Mignon du Preez
Mignon du Preez (* 13 Junie 1989, Pretoria) is 'n Suid-Afrikaanse krieketspeler, wat die SA-vrouespan se kaptein was in al 3 vorme van krieket: Toets, Eendag- en Twintig20 van 2011 tot 2016. As 'n regterhandse kolwer en aflos-paaltjiewagter, het du Preez in Januarie 2007 op die ouderdom van 17 haar debuut vir die Suid-Afrikaanse nasionale vrouekrieketspan gemaak.
Benewens die feit dat sy die Suid-Afrikaanse speler met die meeste wedstryde as kaptein is in beide EDI en Twintig20, is sy ook die voorste lopiemaker vir Suid-Afrikaanse vroue in Twintig20 en die tweede hoogste in EDI.
Op 21 Februarie 2016 het sy die eerste Suid-Afrikaanse vrou geword om 1 000 loopbaanlopies in T20I aan te teken, tydens 'n wedstryd teen Engeland. Op 21 Junie 2016 het sy besluit om die Suid-Afrikaanse vrouekapteinskap op te sê, nadat sy die span vir byna 5 jaar (sedert 2011) gelei het in een toets, 46 eendagwedstryde en 50 T20Is.
Angela McEwan
Angela McEwan (23 April 1934 – 20 Desember 2015) was 'n Amerikaanse aktrise. Sy is bekend vir haar rolle in die rolprente Nebraska (2013), Élan Vital (2016), en Moments of Clarity (2016).
Blyde Smit
Blyde Smit is 'n Suid-Afrikaanse aktrise. Sy het haar dramagraad by die Universiteit van Pretoria behaal en sy skryf en regisseer ook haar eie kort films.
Amerikaanse voetbal
Amerikaanse voetbal het in 1876 ontstaan, toe verteenwoordigers van 'n paar Amerikaanse universiteite begin het om 'n gewysigde soort rugby te speel. Deur die jare heen is daar gedurig veranderinge aangebring, sodat die ooreenkoms tussen hierdie spel en rugby vandag maar gering is. Die hoofdoel is nog altyd om die bal tot agter die teenstanders se doellyn te dra, maar die metodes om dit te bereik en die reëls verskil hemelsbreed van dié van rugby.
Blyde Smit
Smit is bekend vir haar rolle as die tienjarige Kate in die eerste twee seisoene van SABC2 se dramareeks Erfsondes (2007–2009) en as Oppiekoffie se kelnerin Gabby in die sepie 7de Laan (sedert 2019). In die teater het sy die hoofrolle vertolk in Still (2015), Koue tee (2017), en so meer.
Amerikaanse voetbal
Oorspronklik is dié spel ook deur twee spanne van 15 spelers elk gespeel, maar 'n span bestaan nou uit 11 spelers; en die skrum, wat een van die kenmerke van rugby is, het verdwyn. Die span in wie se besit die bal is, kry vier kanse om te beweeg, en as hy met die vier kanse altesame tien treë veld wen, kry hy nog vier kanse; so nie, is dit die ander kant se beurt om te probeer. Sodat die afstand wat 'n span vorder onmiddellik vasgestel kan word, is daar elke vyf treë 'n streep dwars oor die veld getrek. Wanneer 'n speler met die bal hardloop, word van sy maats toegelaat om die verdedigers wat hom wil keer, uit die pad te stamp. As beskerming teen die stampe dra die spelers klere wat dik opgestop is en 'n helm wat lyk soos dié wat motorfietsjaers opsit om hul kop te beskut. Van ál die studentesport in die Verenigde State wek Amerikaanse voetbal die meeste openbare belangstelling. Wedstryde tussen die bekendste universiteite het al meermale honderdduisend toeskouers gelok.
Die spel het nog nêrens buite die VSA posgevat nie.
Vitamien C
Vitamien C is 'n wateroplosbare vitamien. Vitamien C kan ook askorbiensuur genoem word. Skeurbuik is 'n siekte as gevolg van die gebrek aan vitamien C en het vroeër baie slagoffers geëis. Daar is later ontdek dat die toevoeging van sitrusvrugte tot die menslike dieet die siekte kan voorkom. In 1932 is vitamien C uit voedsel geïsoleer en daar is bewys dat dit die faktor is wat skeurbuik verhoed.
Baie diere, soos byvoorbeeld rotte, kan hul eie vitamien C vervaardig sodat dit nie ‘n voedingsvereiste by hulle is nie. Vitamien C speel 'n belangrike rol in die liggame van diere, hoewel daar nog nie veel oor die presiese meganisme van werking bekend is nie.
By mens en dier speel Vitamine C 'n rol tydens die vorming van kollageen ('n proteïen wat in bindweefsel, been en bloedvatwande aangetref word) en verskaf waarskynlik ook beskerming teen infeksies. Die vitamien is wateroplosbaar maar nie hittebestand nie en oksideer ook vinnig wanneer dit aan lug blootgestel word, iets wat veral gebeur wanneer voedsel voorberei word. Dit kom veral in vars vrugte en groente, asook in aartappelskille, voor. 'n Mens se daaglikse vitamien C-behoefte is 50 mg en enige inname bokant 75 mg per dag veroorsaak dat die oortollige vitamiene in die urine uitgeskei word.
John Lloyd Young
John Lloyd Young is 'n Amerikaanse akteur. Hy is bekend vir sy rolle in die rolprent Jersey Boys (2014) en in die televisiereekse Law & Order (1990), Glee (2009), en Vegas (2012).
John Cassavetes
John Cassavetes (9 Desember 1929 – 3 Februarie 1989) was 'n Amerikaanse akteur, regisseur, en skrywer. Hy was bekend vir sy rolle in die rolprente The Dirty Dozen (1967), Rosemary's Baby (1968), Husbands (1970), A Woman Under the Influence (1974), en Love Streams (1984).
Alexander Smith
Ds. Alexander Smith (? - 13 Augustus 1866) was een van die eerste Skotse predikante wat dr. George Thom gewerf het om die tekort aan predikante in Suid-Afrika aan te vul en uitvoering aan goewerneur lord Charles Somerset se verengelsingsbeleid te gee.
Uit Skotland na SA
Die proponente wat Thom in Skotland van die Presbiteriaanse Kerk gewerf het, moes almal eers Nederland toe gaan om die Hollandse taal aan te leer, hoewel die opleiding van korte duur was en sommige lewenslank met die vreemde taal gesukkel het. Thom het, in samewerking met die Britse koloniale sekretaris, graaf Bathurst, kommissies in Aberdeen en Glasgow gestig om voornemende predikante te oorreed om na die Kaap te kom.
Tringa
Tringa is 'n genus van voëls in die familie van strandlopers en snippe (Scolopacidae). Die genus omvat 13 spesies. Voëls in die genus is hoofsaaklik varswatervoëls, gewoonlik met helderkleurige bene.
Alexander Smith
Leraar van Uitenhage
Ds. Smith was die tweede leraar van die NG gemeente Uitenhage. Met voorbeeldige getrouheid en kennelike seën het hy dié uitgestrekte veld 40 jaar lank bearbei tot hy in 1863 afgetree het. Tydens sy bediening (1843) is ook die kerkgebou voltooi, wat later as die gemeente se kerksaal gedien het. Tydens ds. Smith se dienstyd was Olifantshoek een van die gemeente se buitewyke. Lidmate moes per ossewa Uitenhage toe gaan vir doop, nagmaal ens. Jare lank het hy daarheen gegaan om die lidmate op Olifantshoek op Kerkplaas te besoek en bedien en daarom kry die nuwe gemeente met afstigting in 1854 die naam Alexandria, ook die naam van die dorp. Ook die gemeente wat in 1849 op Humansdorp van Uitenhage afgestig is, is na ds. Smith vernoem nadat dit deur sy toedoen selfstandig geword het. Dit het tot 1859 Alexander geheet, waarna dit vernoem is na die plaaseienaar, M.J. Human, wat 'n gedeelte van sy grond gratis afgestaan het vir die oprigting van 'n kerk en pastorie.
Willemien Brümmer
Willemien Brümmer (1974–) is ’n bekroonde Afrikaanse skrywer en joernalis. Sy was in 2004 en 2005 Media24 se skrywende joernalis van die jaar en in 2005 debuutwenner van die Woordfees se Nasionale Afrikaanse Kortverhaal-kompetisie met haar kortverhaal Papagena. ’n Kortverhaalbundel, Die dag toe ek my hare losgemaak het, het in 2008 uit haar pen verskyn. Sy is ’n agterkleinkind van die skrywer C.J. Langenhoven.
Herkoms en vroeë lewe
Willemien Brümmer is op 14 September 1974 in Claremont in Kaapstad gebore. Sy is die enigste dogter en jongste van vier kinders van Guillaume Cornelis Langenhoven Brümmer, ’n professor in Wiskunde, en Laetitia Conradie (suster van die klassikus P.J. Conradie), wat opleiding doen vir ’n nie-regeringsorganisasie. Haar broers is Johan Nikolaas Langenhoven, Stephanus Conrad en Cornelis Jacob Langenhoven. Haar ouers is in 1963 in Amsterdam getroud, terwyl haar vader daar besig was om te studeer. Die beroemde skrywer C.J. Langenhoven is haar oupagrootjie, want sy enigste dogter Engela was getroud met die tandarts Niko Brümmer van Beaufort-Wes, later burgemeester van hierdie dorp ná wie die Laerskool Niko Brümmer genoem is. Willemien se pa was hul enigste kind. Sy word groot in die suidelike voorstede van Kaapstad en ondergaan haar laerskoolopleiding aan die Laerskool Groote Schuur in Rondebosch, waarna sy in 1992 matrikuleer aan die Hoërskool Groote Schuur in die aanliggende voorstad Nuweland. As jong kind bly die gesin met tussenposes oorsee en so is haar eerste skooljaar in Dundas naby Hamilton in Kanada, terwyl sy haar st. 7-jaar deurbring aan 'n Katolieke skool in Toledo in Ohio in die Verenigde State van Amerika. Op hoërskool begin sy om deel te neem aan drama.
Verdere studie en begin van joernalistieke loopbaan
Ná skool studeer sy verder aan die Universiteit Stellenbosch, waar sy ’n B.A. Drama-graad behaal en daarna ook honneursgrade in drama sowel as joernalistiek. Sy sluit in 1999 as joernalis by Die Burger aan, waar sy agtereenvolgens algemene verslaggewer, mediese verslaggewer en skrywer van die weeklikse rubrieke Oop kaarte en Van alle kante is. Vanaf 2006 werk sy vir agt maande ook by Insig, maar wanneer hierdie tydskrif vroeg in 2007 sluit word sy ’n joernalis van By, wat Saterdae saam met Die Burger, Beeld en Volksblad verskyn. Sy verwerf die beurs vir Skeppende Skryfwerk van die Universiteit van Kaapstad en begin dan in 2003 met haar studies vir haar M.A.-graad in Kreatiewe Skryfwerk onder leiding van Etienne van Heerden. In 2006 verwerf sy hierdie graad met lof met ’n bundel kortverhale wat later in verwerkte vorm gepubliseer word as Die dag toe ek my hare losgemaak het. Vanaf 2011 is sy as die Rykie van Reenen-genoot ’n lektor in joernalistiek aan die Universiteit van Stellenbosch. Sy is op 6 Desember 2014 met Pierre Barkhuizen getroud. Hulle het een kind, 'n seun, Matthias.
Toekennings
As joernalis wen sy in 2002 ’n Mondi-toekenning in die kategorie vir beste artikel vir ’n storie oor vigswesies en in dieselfde jaar ’n Nasionale Geestesgesondheid-toekenning vir koerantjoernalistiek vir haar artikels oor Alzheimer se siekte en posttraumatiese stres. In 2004 en 2005 word sy aangewys as Media24 se skrywende joernalis van die jaar en in 2006 vereer hulle haar weer vir haar uitstekende verslaggewing. In 2009 word sy aangewys as een van Die Burger se redaksionele presteerders vir haar skeppende skryfwerk. By verskeie geleenthede word sy aangewys as Vodacom Joernalis van die Jaar in die Wes-Kaap vir haar koerantartikels. In 2002 kry sy die toekenning vir haar artikel oor die vigswesies, in 2007 vir die singende ouma Grietjie van Garies en in 2008 vir haar artikel oor skolegeweld op die Kaapse Vlakte. In 2010 is sy ’n finalis vir ’n ATKVeertjie-toekenning in die kategorie diepte-artikel / ondersoekende joernalistiek. Sy wen in 2012 die ATKV-toekenning in die kategorie vir beste persoonlikheidsprofiel met haar Die vrou wat al lankal leef en ook die ATKV-toekenning in die kategorie vir kunstejoernalistiek vir Jans en sy technicolour-droomjas, wat beide in By verskyn het.
Kortverhale
Sy is in 2005 die debuutwenner van die Woordfees se kortverhaalkompetisie met haar kortverhaal Papagena.
In 2009 is Die dag toe ek my hare losgemaak het op die kortlys vir die toekenning van die Jan Rabie-prys vir innoverende skryfwerk. In hierdie kortverhaalbundel vertel sy losstaande kort stories oor die hoofkarakter Mia Ragel Albertyn wat groot word, eers op haar familieplaas buite Ladismith en later in Kaapstad. Die verhale hou verband met mekaar, sodat die kortverhale ook as ’n bildungsroman beskou kan word, wat ’n beeld gee van een mens se stryd tot volwassenheid. Desnieteenstaande is elke kortverhaal afgerond en kan dit apart gelees word as ’n losstaande entiteit, met sy eie intrige en boodskap. Benewens die karakters word die verhale verder gebind deur deurlopende temas, soos Mia se stryd met ’n erflas van alkoholisme en depressie; die breekbaarheidsmotief met talle verwysings na glas, kristal en porselein; en kos en die voorbereiding daarvan wat die emosionele belewenisse van karakters weerspieël. Mia worstel veral met die komplekse verhoudings binne die familie, met haar ma en met haar pa, en soos sy ouer word, met mans. Die verhale beeld haar vrese uit, haar seksuele ontwaking en haar pogings tot ’n sinvolle, gelukkige verhouding met iemand. Onderliggend in die verhale is die helende krag wat “storie” en verbeelding in Mia en haar pa se lewe speel, wat eindelik ook haar redding uit depressie is. Toe Toorvoet stil geword het uit hierdie bundel word opgeneem in Die Afrikaanse kortverhaalboek. Haar kortverhaal Ragel is gedoop word in die Herfs 2008 uitgawe van Boeke-Insig gepubliseer. Sy skryf ook gedigte wat op die webwerf PoësieNet gepubliseer is.
Pienksteelslangkoppie
Die Pienksteelslangkoppie (Spatalla longifolia) is 'n blomdraende struik wat tot die genus Spatalla behoort en deel van die fynbos vorm. Die plant is endemies aan die Wes-Kaap waar dit in die Hottentots-Hollandberge; van Franschhoek en Villiersdorp tot die Kleinmondberge voorkom.
Willemien Brümmer
Kortverhale
In 2012 wen sy die Klein Karoo Nasionale Kunstefees en die Dagbreek-trust se kompetisie vir teksontwikkeling van ’n drama met haar konsep vir Aandlied. Schalk Schoombie en Marthinus Basson help haar dan met die ontwikkeling van die drama, wat as Braai in 2014 by die KKNK debuteer. In hierdie drama koes die oud-polisieman Speedy Saayman op ’n plaas in die hartland van Suid-Afrika steeds vir die terroriste en is hy steeds behep met sy geweer. Langs die braai met die rum en Coke wat begin saampraat, loop die emosies oor en word kinders die sondes van hul vaders toegereken. So spreek die verlede deurentyd saam in die hede en in die onderlinge gesinsverhoudinge, met ’n tragedie die uiteinde. Die terugflitse na die verlede word besonder behendig hanteer.
Pienksteelslangkoppie
Die struik groei regop en 1 m hoog en blom van Augustus tot November. Die plant vrek na 'n brand maar die sade oorleef. Die plant is tweeslagtig en bestuiwing vind deur die werking van insekte plaas. Twee maande nadat die plant geblom het, val die ryp sade op die grond waar dit deur miere versprei word. Die plant groei op rotsagtige hellings in sandsteengrond op hoogtes van 300 - 915 m.
In Engels staan die struik as die Pink-stalked spoon bekend.
Nylkurper
Voorkoms
Die stertvin is gestreep en die mannetjies word rooi oor die kop, onderlyf en die dorsale- en stertvinne gedurende die broeityd. Die vis word tot 50 cm lank en die Zimbabwe-hengelrekord is 4,04 kg.
Pous Theodorus I
Theodorus I was die 73ste pous van die Rooms-Katolieke Kerk.
Israelse kurper
Die Israelse kurper (Oreochromis aureus) is 'n varswatervis wat by die Kaapse Vlakte, die Wes-Kaap en KwaZulu-Natal voorkom. Die vis kom natuurlik voor in Israel, die suidelike gedeelte van die Nylrivier, die Tjadmeer en in die Niger- en Sénégalrivier. In Engels staan die vis bekend as die Israeli tilapia. Hierdie vis is reeds gedurende 1910 in Suid-Afrika vrygelaat.
Pous Theodorus I
Biografie
Pous Theodorus I was van Griekse afkoms, gebore in Jerusalem. Sy pa se naam was ook Theodorus en hy was biskop van Jerusalem. Op 24 November 642 volg hy Pous Johannes IV op en regeer tot sy dood op 14 Mei 649. Hy word opgevolg deur Pous Martinus I. Die naam ‘Theodorus’ beteken 'gawe van God'.
Pontifikaat
Pous Theodorus I se pontifikaat word gekenmerk deur die voortgesette stryd teen die Monotelitisme. Die Bisantynse patriarg Pyrros I word deur hom erken omdat hy (Pyrros) ook die Monotelitisme verwerp het, maar toe Pyrros na Konstantinopel terugkeer verval hy weer in Monotelitisme en die pous verban hom en ook sy opvolger Paulus II.
Theodorus stuur biskop Stefanus van Dor na Palestina om die verskeuring van die Kerk daar te voorkom. Hy berei ook die konsilie van Laterane in 649 voor, waar Monotelitisme veroordeel sou word, maar sterf voor die begin van die konsilie.
In die pouslike biografieë word die pous geloof vir sy barmhartigheid, vrygewigheid en mildheid asook sy standvastigheid in die teologiese stryd met Konstantinopel. Die pous is in die Sint Pieterskerk begrawe.
Nota
Saamgestel en vertaal uit die Nederlandse, Engelse, Duitse en Franse wikipedia.
Hennie Jacobs
Hennie Jacobs (gebore 20 Junie 1981) is 'n Suid-Afrikaanse akteur, musikant, sanger, komediant en liedjieskrywer.
Vroeë lewe
Hennie Jacobs is gebore as die seun van Francois en Esther Jacobs op 20 Junie 1981 in Pretoria, provinsie Transvaal (nou Gauteng) van Suid-Afrika.
Jacobs het in Pretoria grootgeword en is die jongste van drie kinders (hy het 'n ouer broer en suster). Nadat hy in 1999 aan die Hoërskool Waterkloof in Pretoria gematrikuleer het, studeer hy aan die Universiteit van Pretoria vir 'n BComm-graad (Hotel en Toerismebestuur). In 2001 studeer hy Drama aan Technikon Pretoria, nou bekend as Tshwane Universiteit vir Tegnologie, waar hy in 2003 'n Baccalaureus Technologiae in Drama ontvang.
Persoonlike lewe
In November 2008 was Jacobs en sy verloofde, Marissa Vosloo, die slagoffers van 'n motorkaping by 'n vulstasie by Paulshof in die noorde van Johannesburg. Die kaper het die egpaar met 'n 9 mm-pistool gedreig en hul voertuig geroof. Niemand is beseer nie.
Op Saterdag 6 Desember 2008 is Jacobs en Vosloo in die bos getroud in 'n bruilof met 'n Shebeen-tema. Hul eerste dogter, Nua Audrey Esthe Jacobs, is op 22 Januarie 2010 gebore. Hul tweede dogter, Tali Anah Ella Jacobs, is op 14 Maart 2013 gebore.
Rol in 7de Laan
Jacobs het in November 2006 die rol van Diederik Greyling in 7de Laan begin vertolk. 7de Laan is 'n Afrikaanse sepie met enkele Engelse en Zoeloe-dialoog en Engelse onderskrifte.
Asbestopluma bitrichela
Asbestopluma bitrichela is 'n gewone sponsspesie uit die familie van die Cladorhizidae. Die wetenskaplike naam van die spesie is die eerste keer geldig gepubliseer in 2011 deur Lopes, Bravo & Hajdu.
Hennie Jacobs
Rol in 7de Laan
In samewerking met SABC het 7de Laan in 2019 'n bekende storielyn vir Jacobs se karakter Diederik ontwikkel. Diederik het 'n vliegtuigongeluk oorleef, waarin hy beseer is. Hy het verslaaf geraak aan dwelms en het MIV opgedoen. Die werklike dokter Sindi van Zyl het haarself uitgebeeld deur Driederik se dokter te speel. Die 7de Laan MIV-bewusmakingsveldtog is van stapel gestuur omdat Suid-Afrika 'n MIV-epidemie het as gevolg van 'n gebrek aan opvoeding en misleide opvattings oor die siekte.
Jacobs se laaste verskyning op 7de Laan was op Donderdag 23 April 2020 waar Jacobs se karakter, Diederik, die stel verlaat toe hy besluit om die plaas oor te neem by sy pa wat blind word, na jare in die fiktiewe Hillside in die stad.
TSG Wörsdorf
TSG Wörsdorf is 'n sportklub uit Idstein in die deelstaat Hessen in Duitsland, veral bekend vir sy sokkerafdeling. Behalwe sokker, het die klub ook afdelings vir gimnastiek, tafeltennis, voetslaan, dans, vlugbal en atletiek. Wörsdorf is 'n stadsdeel van Idstein.
Die klub is as die gimnastiekklub Turnverein Wörsdorf gestig op 8 Julie 1887. Die sokkerafdeling is in 1921 opgerig en het 'n jaar later onafhanklik geword as Sportverein 1922 Wörsdorf. Na die Tweede Wêreldoorlog het die klub weer met die moedervereniging saamgesmelt. Teen 1950 het die klub vir 'n kort tydjie as Turn- und Sportgemeinschaft Wörsdorf/Taunus bekendgestaan voordat die huidige naam aangeneem is.
Aloe vaotsanda
Aloe vaotsanda is 'n aalwyn wat endemies aan Madagaskar is.
Oggendblad
duimnael|220px|[[Koos du Plessis was een van die eerste lede van die redaksie van Oggendblad.]]
Oggendblad was 'n oggendkoerant in Pretoria van 1 November 1972 tot 19 Februarie 1983 wat eers deur Oggendbladpers Bpk. en daarna deur Perskor uitgegee is. Harald Pakendorf was die stigterredakteur tot 1979, waarna hy redakteur van Die Vaderland was tot 1986. Thys Human het in 1979 die leisels as redakteur van Oggendblad oorgeneem en was redakteur tot die sluiting van die koerant in 1983.
Die Afrikaanse sanger en liedjieskrywer Koos du Plessis was een van die eerste lede van die redaksie.
Oggendblad het aan sy einde gekom na 'n hewige persstryd in die destydse Transvaal tussen Perskor se vier dagblaaie, maar veral Die Transvaler, en Nasionale Pers se Beeld wat in 1974 opgerig is. Die vernaamste rede waarom Perskor Oggendblad opgerig het, was omdat die maatskappy geweet het van Naspers se plan met Beeld en dus 'n voorsprong in die mark wou kry deur eerste met 'n Afrikaanse oggendblad gemik op Pretoria vorendag te kom.
Omdat die stryd albei maatskappye miljoene rand gekos het en Naspers 'n reuse-eis teen Perskor ingestel het oor 'n geknoei van Marius Jooste, besturende direkteur van Perskor, met verkoopsyfers, het hulle tot 'n vergelyk gekom. Vanaf die tweede week in Februarie 1983 het Die Transvaler as middagblad na Pretoria geskuif waar Oggendblad (wat van Julie tot Desember 1981 slegs 5 828 koerante op weeksdae kon verkoop) en sy middagkoerant, Hoofstad (wat in dieselfde tydperk 13 628 koerante op weeksdae verkoop het, vergeleke met die Engelstalige Pretoria News se 24 876 op weeksdae), by Die Transvaler ingelyf is.
C.F. Albertyn
Christiaan Fick Albertyn (*1909, Porterville - †2 Februarie 1999, Stellenbosch) skryf fiksie onder die naam Jan Fick. Bo en behalwe vir sy werk as uitgewer en skrywer, was Albertyn ook die hoofbestuurder van Nasionale Pers. Albertyn is ook getroud met die Afrikaanse kinder- en jeugskrywer Anna S. du Raan.
Lewe en werk
Christiaan Fick Albertyn is in 1909 op Porterville gebore. Hy studeer aan die Universiteit van Stellenbosch, waar hy in 1929 ’n B.A.-graad verwerf. Deur deeltydse studie behaal hy later ’n M.A.-graad in Filosofie deur die Universiteit van Suid-Afrika. In 1935 behaal hy die Ph.D.-graad aan die Universiteit van Stellenbosch met ’n proefskrif oor Jeugmisdaad: ’n sosiologiese studie, met spesiale ondersoek na die verskynsel in die Skiereiland, wat later gepubliseer word. Hy tree in 1930 in diens van die Nasionale Pers as redaksielid van Die Burger en is vanaf September 1936 redakteur van Die Jongspan. In 1944 word hy direkteur van die uitgewery wat in daardie jaar gestig word. Hy word in 1947 bestuurder van die Kaapstad tak van Nasionale Pers en in hierdie hoedanigheid is hy onder andere verantwoordelik vir die stigting van die tydskrif Sarie Marais (later net Sarie). Vanaf 1954 tot 1958 is hy hoofbestuurder van Nasionale Pers en besturende direkteur van Nasionale Tydskrifte. Na aftrede stig hy die C.F. Albertyn-Uitgewery in Kaapstad op 30 November 1961, wat hom daaraan wy om naslaanmateriaal vir Afrikaanse kinders in hulle moedertaal beskikbaar te stel. Vir baie jare is hy voorsitter van die Helpmekaar-studiefonds, voorsitter van die Suid-Afrikaanse Museum en direkteur van Saambou. Daarbenewens was hy stigterslid en erepresident van die Klub Here Sewentien. In 1969 trou hy met Anna Salomina du Raan (gebore Gelderblom), wat self ’n bekende skryfster is. Uit ’n vorige huwelik het hy drie kinders, twee dogters (René en Stefanie) en ’n seun (Stoffel). Hy is op 2 Februarie 1999 op Kleinmond oorlede en sy vrou is op 5 Februarie 2005 op Stellenbosch oorlede.
Oggendblad
Dit het Beeld as enigste Afrikaanse oggendkoerant in Johannesburg gelaat, hoewel dit ook in Pretoria en elders in Transvaal versprei is, en Die Vaderland as Johannesburg se Afrikaanse middagkoerant. Nadat Die Transvaler en Die Vaderland opnuut tot die Sirkulasieburo (ABC) toegelaat is, was hulle weeksdagverkoopsyfer vir die tydperk Julie tot Desember 1981 onderskeidelik 44 109 en 40 998, vergeleke met Beeld se 67 963. Die Rand Daily Mail het in daardie tydperk teruggesak tot 106 759, 5 000 minder as die toe nog twee Afrikaanse oggendkoerante, maar Beeld sou eers in 1988 oor 'n volle jaar op sy eie 'n sirkulasie van meer as 100 000 kon handhaaf.
C.F. Albertyn
Sien ook
Vir verdere biografiese inligting verwys na:
Oggendblad
Op 10 Februarie 1983 skryf Die Vaderland die markverdeling was onvermydelik. "Dit was 'n rasionele en logiese stap en dit is gedoen in die breë belang van Transvaalse Afrikaners. Net meer as vyf jaar later kom verdere rasionalisering toe Die Vaderland in Oktober 1988 ná 52 jaar ophou bestaan en met Die Transvaler verenig word. Dié koerant verdwyn vyf jaar later ook. Al kon Beeld lank 'n sirkulasie van meer as 100 000 handhaaf, kon die koerant nog nooit hoegenaamd na aan die gesamentlike sirkulasie van die destydse vyf Afrikaanse dagblaaie in Transvaal van meer as 170 000 kom nie.
Joe Seneca
Joe Seneca (14 Januarie 1919 – 15 Augustus 1996) was 'n Amerikaanse akteur. Hy was bekend vir sy rolle in die rolprente Silverado (1985), Crossroads (1986), The Blob (1988), en A Time to Kill (1996).
Astor Piazzolla
A stor Pantaleón Piazz o lla (* 11 Maart 1921 in Mar del Plata; † 4 Julie 1992 in Buenos Aires) was 'n Argentynse bandoneon-speler en komponis. Hy word as grondlegger van die Nuevo Tango beskou, 'n teenbeweging teen die tradisionele Tango Argentino.
Lys van outeurs/B
Lys van outeurs volgens naam:
Tenoor
Tenoor (vanuit Latyn: tenere: vashou) is 'n funksionele stem in musiek, naamlik die derde stem in die vierstemmige musikale harmonieleer.
Die term tenoor word ook gebruik vir:
Mönchengladbach
Mönchengladbach (uitgespreek [mœnçənˈɡlatbax], voor 1888: Gladbach, 1888–1950 München-Gladbach, 1950–1960 Mönchen Gladbach, 1960-vandag Mönchengladbach) is 'n stad in die weste van Duitsland, in die deelstaat van Noordryn-Wesfale. Die stad het 'n bevolking van 255 430 in 2013 gehad en 'n oppervlakte van 170,45 km².
Kaapse knorhaan
Die Kaapse knorhaan (Chelidonichthys capensis) is 'n vis wat endemies is aan Suider-Afrika en kom voor van Kaap Fria tot by Maputo. In Engels staan die vis bekend as die Cape gurnard.
Habitat
Die vis leef in sagte bodems in water wat van 10 – 390 m diep is. Die wyfies skiet kuit in die somer en die eiers is pelagies. Die onvolwassenes vreet skaaldiere en die volwassenes skaaldiere en vis. Die swemblaas word gebruik om geluide mee te maak. Gesogte eetvis en het groot kommersiële waarde.
Palazzo delle Assicurazioni Generali (Rome)
Die Palazzo delle Assicurazioni Generali huisves kantore van die Italiaanse versekeringsmaatskappy Assicurazioni Generali se filiaal in Rome, opgerig tussen 1906 en 1911 en geleë aan die ooskant van die besige plein Piazza Venezia, asook die museum Radici del Presente ("Wortels van die teenswoordige tyd") wat danksy die onderneming se inisiatief gevestig is om Italië se historiese en argitektoniese erfenis te vertoon - met 'n didaktiese fokus op die jonger generasie. Die kantoorgebou se argitektoniese ontwerp en voorkoms weerspieël dié van die teenoorliggende Palazzo Venezia.
Gates McFadden
Gates McFadden (gebore 2 Maart 1949) is 'n Amerikaanse aktrise en regisseuse. Sy is bekend vir haar rolle in die rolprente Star Trek: Generations (1994), Star Trek: First Contact (1996), Star Trek: Insurrection (1998), en Star Trek: Nemesis (2002).
Peter Franzén
Peter Franzén (gebore 14 Augustus 1971) is 'n Finse akteur en regisseur. Hy is bekend vir sy rolle in die rolprente Bad Boys (2003), Priest of Evil (2010), Above Dark Waters (2013), en The Gunman (2015).
Walter Cassel
Walter Cassel (15 Mei 1910 – 3 Julie 2000) was 'n Amerikaanse akteur. Hy was bekend vir sy rolle in die rolprent Wine, Women and Horses (1937) en in die televisiereeks The Bell Telephone Hour (1959).
Lee Thompson Young
Lee Thompson Young (Columbia (Suid-Carolina), 1 Februarie 1984 – Los Angeles, 19 Augustus 2013) was 'n Amerikaanse akteur en skrywer. Hy was bekend vir sy rolle in die rolprente Friday Night Lights (2004) en The Hills Have Eyes II (2007), en in die televisiereekse The Famous Jett Jackson (1998) en Rizzoli & Isles (2010).
Clyde
Die Clyderivier (Engels: River Clyde, Skots-Gaelies: Abhainn Chluaidh [avɪɲˈxlˠ̪uəj]) is 'n groot rivier in Skotland. Dit is die negende langste rivier in die Verenigde Koninkryk en die derde langste in Skotland. Aangesien die Clyde deur Skotland se nywerheidsmetropool Glasgow vloei, het dit vroeër 'n belangrike rol vir die skeepsbou en handel in die Britse Ryk gespeel. Teen die middel van die 19de eeu het tagtig persent van alle stoomskepe, wat in Groot-Brittanje gebou is, uit skeepswerwe langs die Clyde gekom.
Die Clyde ontspring in die Lowther Hills in South Lanarkshire. Dit mond in 'n estuarium genaamd die Firth of Clyde uit.
Aloe turkanensis
Die Aloe turkanensis is 'n aalwyn wat inheems aan Kenia en Uganda is.
Pantoteensuur
Pantoteensuur ook genaamd vitamien B5 is 'n wateroplosbare vitamien van die vitamien B-kompleks. Dit is deur Roger Williams ontdek in 1933.
Pantoteensuur is 'n essensiële nutrient vir meeste diere, wat dit benodig om koënsiem-A te sintetiseer asook proteïene, koolhidrate en vette te metaboliseer.
1859
Die jaar 1859 was 'n gewone jaar wat volgens die Gregoriaanse kalender op 'n Saterdag begin het. Dit was die 59ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Metingskale
Metingskale of metingsvlakke is 'n klassifikasie wat die aard beskryf van die inligting binne die getalle (ook nommers) van veranderlikes. Sielkundige Stanley Smith Stevens het die mees bekende klassifikasie ontwikkel, wat bestaan uit vier skale, of vlakke, van meting: die nominale, ordinale, interval, en verhoudingskale. Hierdie raamwerk van die onderskeie skale van meting het in sielkunde ontstaan en is wyd gekritiseer deur geleerdes in ander dissiplines. Ander klassifikasies sluit in die deur Mosteller en Tukey, en die van Chrisman.
Oorsig
Steven stel sy tipologie voor in 'n 1946 Wetenskap-artikel getiteld "Op die teorie van die skale van meting". In daardie artikel,  beweer Steven dat al meting in die wetenskap is uitgevoer met behulp van vier verskillende tipes  skale wat hy noem "nominale," "ordinale," "interval," en "verhouding," beide "kwalitatiewe verenig" (wat beskryf word deur sy "nominale" tipe) en "kwantitatiewe" (na 'n ander graad, al die res van sy skale). Die konsep van die skaal tipes wat later ontvang was deur die wiskundige strengheid is dat dit 'n tekort is op sy ontstaan met die werk van wiskundige sielkundiges Theodore Alper (1985, 1987), Louis Narens (1981a, b), en R. Duncan Luce (1986, 1987, 2001). As Luce (1997, p. 395) het geskryf :
Nominale vlak
Die nominale tipe onderskei tussen items of vakke wat slegs gebaseer is op hul name of (meta-)kategorieë en ander kwalitatiewe klassifikasies wat hulle aan behoort; dus behels dichotomous data  die konstruksie van die klassifikasies sowel as die formaat van die items. Ontdekking van 'n uitsondering op 'n klassifikasie kan gesien word as die vordering. Getalle kan gebruik word om veranderlikes te verteenwoordig, maar die getalle het nie numeriese waarde of n verhouding nie: byvoorbeeld, 'n Wêreldwyd unieke identifiseerder.
Wiskundige bedrywighede
Gelykheid en ander bedrywighede wat kan gedefinieer word in terme van gelykheid, soos ongelykheid en stel lidmaatskap, is die enigste nie-triviale bedrywighede wat generies van toepassing is op voorwerpe van die nominale tipe.
Sentrale neiging
Die modus, d. i. die mees algemeenste item, is toegelaat as die maatstaf van sentrale neiging vir die nominale tipe. Aan die ander kant, is die mediaan, d. i. die midde-posisie item en maak geen sin vir die nominale tipe van data sedert die posisie betekenisloos is vir die nominale tipe.
Ordinale skaal
Die ordinale tipe laat toe vir rang orde (1ste, 2de, 3de ens.) deur watter data kan gesorteer word, maar word nog steeds nie toelaat  vir die relatiewe graad van verskil tussen hulle nie. Voorbeelde sluit in, aan die een kant, dichotomous data met dichotomous (of dichotomized) waardes soos "siek" vs. "gesonde" wanneer die meet van gesondheid, "skuldig" vs. "onskuldig" wanneer die maak van besluite in die howe geneem word, "verkeerde/onwaar se vs. se reg/ware" wanneer die meet van die waarheid waarde, en, aan die ander kant, nie-dichotomous data wat bestaan uit 'n spektrum van waardes, soos "dit heeltemal saamstem', 'meestal saamstem', "meestal nie saamstem nie', 'heeltemal saamstem" wanneer mening gemeet word.
Die mediaan, d.i. die middel-posisie, die item is toegelaat as die maatstaf van sentrale neiging; alhoewel, die gemiddelde (of gemiddelde) as die maatstaf van sentrale neiging nie toegelaat  is nie. Die modus is toegelaat.
In 1946, het Stevens waargeneem dat sielkundige meting, soos meting van menings, gewoonlik werk op ordinale skale; dus betekenis en standaard afwykings het geen geldigheid nie, maar hulle kan gebruik word om idees te kry vir hoe om operationalization  te verbeter van die veranderlikes wat gebruik word in die vraelyste. Die meeste sielkundige data wat ingesamel is deur psigometriese instrumente en toetse, die meting van kognitiewe en ander vermoëns, is ordinaal, alhoewel sommige teoretici  aangevoer  dat hulle  behandel kan word as intervalle of verhouding skale. Daar is egter min prima facie  bewyse dat sulke eienskappe niks meer is as ordinale nie. (Krans, 1996; Krans & Keats, 2003; Michell, 2008). In besonder, is IK-tellings 'n weerspieëling van 'n ordinale skaal, in wat al die tellings  betekenisvol is vir die vergelyking. Daar is geen absolute nul nie, en 'n 10-punt verskil kan verskillende betekenisse dra by die verskillende punte van die skaal.
Citroën DS3 WRC
Die Citroën DS3 WRC is 'n wêreldtydrenmotor wat vir die Citroën-wêreldtydrenspan ontwikkel en gebou is deur Citroën Racing vir gebruik sedert die 2011 Wêreldtydrenkampioenskapseisoen. Dit is gebaseer op die Citroën DS3 padmotor, en vervang die hoogs suksesvolle Citroën C4 WRC. Dit is gebou volgens die nuwe wêreldtydrenmotorregulasies vir 2011, wat gebaseer is op die bestaande Super regulasies 2000, maar word aangedryf deur 'n turbo-aangejaagde 1,6 liter-enjin eerder as die normaal geaspireerde 2 liter-enjin wat in Super 2000-motors diens doen.
Metingskale
Interval skaal
Die interval tipe laat toe vir die graad van verskil tussen items, maar nie die verhouding tussen hulle nie. Voorbeelde sluit in temperatuur met die Celsius-skaal, wat twee gedefinieer punte het (die bevriesing en die kookpunt van water by die spesifieke toestande) en word dan verdeel in 100 tussenposes, datum wanneer dit gemeet word van 'n arbitrêre epog (soos ADVERTENSIE), persentasie soos 'n persentasie opbrengs op 'n voorraad, plek in Cartesiese koördinate, en rigting gemeet in grade van ware of magnetiese noord. Verhoudings is nie betekenisvol nie a.g.v dat  20 °C nie gesê word om twees "twee keer so warm" as 10 °C, te wees nie of kan vermenigvuldiging/deling nie uitgevoer word tussen enige twee datums direk nie. Alhoewel, verhoudings van verskille uitgedruk kan word; byvoorbeeld, een verskil kan  twee keer 'n ander word. Interval tipe veranderlikes  word soms ook genoem "afgeskaal veranderlikes", maar die formele wiskundige term is 'n affine ruimte (in hierdie geval 'n affine lyn).
Citroën DS3 WRC
Ontwikkelingswerk aan die motor is in 2010 deur Citroënbestuurders Sébastien Loeb, Dani Sordo, Sébastien Ogier en toetsbestuurders Philippe Bugalski en Stéphane Sarrazin. uitgevoer.
Die enjin is spesiaal ontwikkel vir die motor (ouer regulasies vereis dat die enjin gebaseer word op 'n enjinblok en silinderkop van 'n bestaande massavervaardigde motor se enjin). Dit ontwikkel amptelik 300 bhp (223.7 kW) teen 6000 opm en 350 N·m (35.7 kgf·m) teen 3250 opm.
Metingskale
Sentrale neiging en statistiese verspreiding
Die modus, mediaan, en die rekenkundige gemiddelde is toegelaat om die sentrale neiging te meet van die interval veranderlikes, terwyl die maatreëls van die statistiese verspreiding  omvang en die standaard afwyking insluit. Aangesien 'n mens  net kan verdeel deur verskille,kan 'n mens  nie maatreëls definieer nie, soos die koëffisiënt van variasie. Meer subtiel, terwyl 'n mens kan oomblikke kan definieer van die oorsprong, net sentrale oomblikke is betekenisvol, aangesien die keuse van oorsprong  arbitrêr is. 'n Mens kan gestandaardiseerde oomblikke definieer, aangesien die ratio van die verskille nie betekenisvol is, maar 'n mens kan nie die koëffisiënt van variasie bepaal nie, aangesien die gemiddelde 'n oomblik is oor die oorsprong, in teenstelling met die standaard-afwyking, wat 'n  (die vierkant wortel van) 'n sentrale oomblik is.
Asbestopluma desmophora
Asbestopluma desmophora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Asbestopluma en tot die familie Cladorhizidae. Die wetenskaplike naam van die spesie is die eerste keer geldig gepubliseer in 2011 deur Kelly & Vacelet.
Metingskale
Verhouding skaal
Die meetkundige gemiddelde en die harmoniese betekenis word toegelaat om die die sentrale neiging te meet,  bykomend tot die modus, mediaan, en die rekenkundige gemiddelde. Die studentized-reeks en die koëffisiënt van variasie is toegelaat om die statistiese verspreiding te meet. Alle statistiese maatreëls word toegelaat omdat al die nodige wiskundige bedrywighede  gedefinieer is vir die verhouding skaal.
Debat oor Stevens se tipologie
Terwyl Stevens se tipologie is wyd aanvaar is, is dit nog steeds uitgedaag  deur ander teoritici, veral in die gevalle van die nominale en ordinale tipes (Michell, 1986).
Duncan (1986) het beswaar gemaak teen die gebruik van die woord meting in verhouding tot die nominale tipe, maar Stevens (1975) het gesê dat sy eie definisie van meting  "die opdrag kan enige konsekwente reël. Die enigste reël wat nie toegelaat sou wordnie is ewekansige opdrag, vir willekeur bedrae in effek tot 'n nonreel". Alhoewel, die sogenaamde nominale meting behels die arbitrêre opdrag, en die "toelaatbaar transformasie" is enige nommer vir enige ander. Dit is een van die punte wat gemaak is in die Heer se (1953) satiriese papier Op die Statistiese verwerking van die Sokker Getalle.
Die gebruik van die gemiddelde as 'n maatstaf van sentrale neiging vir die ordinale tipe is nog steeds debateerbaar onder diegene wat  Stevens se tipologie aanvaar het. Baie gedrags-wetenskaplikes gebruik die gemiddelde vir ordinale data, in elk geval. Dit is dikwels geregverdig  op die basis dat die ordinale aard in die gedragswetenskappe is inderdaad  iewers tussen die ware ordinale en interval tipes;alhoewel die interval verskil tussen die twee ordinale geledere is dit nie konstant nie, dit is dikwels van dieselfde orde van grootte.
Byvoorbeeld, die aansoeke van meting modelle in opvoedkundige kontekste dui dikwels aan dat die totale tellings 'n redelik lineêre verhouding met metings oor die omvang van die evaluering het. Dus het sommige geargumenteer dat so lank as wat die onbekende interval nie verskil tussen die ordinale skaal geledere  nie soos die veranderlikes, interval, skaal statistieke soos gemiddelde kan sinvol gebruik word op 'n ordinale skaal veranderlikes. Statistiese analise sagteware soos SPSS vereis van die  gebruiker om die toepaslike meting klas vir elke veranderlike te kies. Dit verseker dat die daaropvolgende gebruiker  nie per ongeluk n betekenislose analise maak nie (byvoorbeeld korrelasie-analise met 'n veranderlike op 'n nominale vlak).
Mosteller en Tukey se tipologie 1977
Mosteller en Tukey het opgemerk dat die vier vlakke is nie volledig nie en voorgestel nie: Byvoorbeeld, persentasies ('n variasie op die breuke in die Mosteller-Tukey raamwerk) pas nie goed in Stevens se raamwerk nie: Geen transformasie is ten volle ontvanklik nie.
Chrisman se tipologie 1998
Nicholas R. Chrisman het n artikel geskryf, "Herdink Vlakke van Meting vir Kartografie", waarin hy 'n uitgebreide lys van die vlakke van meting om rekening te hou vr wat uitgebrei is  vir verskeie metings wat nie noodwendig van pas is met die tradisionele opvattings van die vlakke van meting nie. Metings wat gebonde is aan 'n verskeidenheid kategoriees en herhaal word (soos grade in 'n sirkel, klok tyd, ens.), gegradeer lidmaatskap kategorieë, en ander vorme van meting pas nie by Steven se oorspronklike werk nie, wat gelei het tot die bekendstelling van ses nuwe vlakke van meting, vir 'n totaal van tien: Die uitgebreide vlakke van meting word selde gebruik  buite die akademiese geografie.
2010 Chinese Grand Prix
Die 2010 Formule Een Chinese Grand Prix is op 18 April 2010 op die Shanghai Internasionale Renbaan in China gehou. Dit was die vierde wedren van die kampioenskapseisoen en is deur Jenson Button in 'n McLaren-Mercedes gewen.